
συμφωνούν, συνομολογούν και κάνουν αμοιβαία αποδεκτά τα ακόλουθα: 
1. ΠΡΟΟΙΜΙΟ 


1. Η ΑΥΤΟΔΙΑΧΕΙΡΙΣΗ, είναι αστικός μη κερδοσκοπικός συνεταιρισμός 
περιορισμένης ευθύνης που συστάθηκε νόμιμα, δυνάμει της Υπουργικής απόφασης 
υπ’ αριθμ. 2170/2003 (ΦΕΚ Β’ 323/18-3-2003), και λειτουργεί νόμιμα σύμφωνα µε 
τις διατάξεις του ν.2121/93 και του ν. 4481/2017 «για τη συλλογική διαχείριση 
δικαιωμάτων πνευματικής ιδιοκτησίας και συγγενικών δικαιωμάτων». Η 
ΑΥΤΟΔΙΑΧΕΙΡΙΣΗ έχει ως αποκλειστικό σκοπό τη διαχείριση και την προστασία των 
πνευματικών δικαιωμάτων επἰ των έργων των μελών της, ήτοι συνθετών και 


στιχουργών, εκδοτών/υποεκδοτών μουσικών έργων και εν γένει δικαιούχων. 


2. Τα µέλη της ΑΥΤΟΔΙΑΧΕΙΡΙΣΗΣ, συνθέτες και στιχουργοί ἡ κληρονόμοι αυτών ως 
πνευματικοί δημιουργοί, εκδότες/υποεκδότες μουσικών έργων και εν γένει 
δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, κατόπιν σχετικών συμβάσεων 
ανάθεσης, µε καταπιστευτική μεταβίβαση, τις εξουσίες που απορρέουν απὀ το 
περιουσιακό δικαίωµα της πνευματικής ιδιοκτησίας επί των έργων τους ἡ επί των 
έργων που έχουν κληρονομήσει ἡ/και εκπροσωπούν, µε σκοπό την προστασία και 
διαχείριση απὀ αυτήν των δικαιωμάτων τους και την εἰσπραξη και απόδοση των 
εισπραττόµενων ποσών σε αυτούς. Ως δικαιούχος (κατόπιν μεταβιβάσεως) των 
δικαιωμάτων πνευματικής ιδιοκτησίας που της έχουν ανατεθεί. από τα μέλη της 
προς διαχείριση και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, 
σύμφωνα µε τα οριζόμενα στο άρθρο 6 παρ. 1 β). ν. 4481/2017, να καταρτίζει 
συμβάσεις µε τους χρήστες για την άδεια χρήσης/εκμετάλλευσης του 
εκπροσωπουµένου ρεπερτορίου της, τον καθορισμό της οφειλόμενης αμοιβής και 
την είσπραξη της αμοιβής µε σκοπό τη διανοµή στους δικαιούχους, καθώς και 
συλλογικές συμβάσεις µε ενώσεις χρηστών κατόπιν σχετικών διαπραγματεύσεων. 

3. Με την υπογραφή της παρούσας το αφετέρου συμβαλλόμενο µέρος θα 
παραδώσει κατάλογο µε τα εγγεγραμμένα μέχρι σήμερα μέλη του, ο οποίος θα 
επισυναφθεί στην παρούσα ως ΠΑΡΑΡΤΗΜΑ Α’, το οποίο αποτελεί ενιαίο και 


αναπόσπαστο μέρος της παρούσας. 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας είναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου από αυτήν ρεπερτορίου, που συνίσταται στην µε 
οποιοδήποτε τρόπο δημόσια εκτέλεση των ἐργων αυτών στις επιχειρήσεις που 
διατηρούν άλλως εκμεταλλεύονται τα μέλη του ΣΩΜΑΤΕΙΟΥ για το χρονικό 
διάστηµα απὀ 1/1/2018-31/12/2021, µε σκοπό την χορήγηση σε κάθε ένα μέλος του 
ΣΩΜΑΤΕΙΟΥ της µη αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», 
σύμφωνα µε τους ειδικότερους όρους και προὐποθέσεις που περιέχονται στην 


παρούσα και τις οικείες διατάξεις του ν.2121/1993 και του ν.4481/2017 για τη 


νόμιμη ισχύ της. Τα µέλη του ΣΩΜΑΤΕΙΟΥ θα αποδεικνύουν την ιδιότητά τους από 


την σχετική έγγραφη βεβαίωση του τελευταίου. Η βεβαίωση αυτή θα υποβάλλεται 
στην ΑΥΤΟΔΙΑΧΕΙΡΙΣΗ από το κάθε μέλος του ΣΩΜΑΤΕΙΟΥ που θα προσχωρεί στην 
παρούσα. 

2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 
οποίο εἶναι αναρτηµένο απὀ την ΑΥΤΟΔΙΑΧΕΙΡΙΣΗ στον οικείο ιστότοπο 
γνωστοποίησής του στο κοινό και στον εποπτεύοντα φορέα Ο.Π.Ι.), τα µέρη 
δηλώνουν, συμφωνούν και συναποδέχονται ότι η αμοιβή (οικονομικό αντάλλαγμα) 
των πνευματικών δικαιωμάτων, η οποία οφείλεται για καθένα από τα έτη 2018, 
2019, 2020 και 2021, για το εκπροσωπούμενο από την ΑΥΤΟΔΙΑΧΕΙΡΙΣΗ ρεπερτόριο, 
για τη δημόσια εκτέλεση που πραγματοποιείται στις επιχειρήσεις που διατηρούν 
άλλως εκμεταλλεύονται τα µέλη του ΣΩΜΑΤΕΙΟΥ ορίζεται ως εξής: 

Α) Για το έτος 2018: 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 31/10/2021 και στη βάση ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται ἐκπτωση: 2056 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω μέλη, τα 
συνολικά αναλογούντα δικαιώματα (αμοιβές) για το έτος 2018, σε 12 μηνιαίες 
άτοκες δόσεις, και ο αναλογούν Φπα αυτών µε την προσχώρηση στην παρούσα. 

Β) Για το έτος 2019: 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία µέχρι την 31/10/2021 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται ἐκπτωση: 1596 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω µέλη,, 
τα συνολικά αναλογούντα δικαιώµατα (αμοιβές) για το έτος 2019, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Γ) Για το έτος 2020 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 31/10/2021 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2020, σε 12 μηνιαίες 


άτοκες δόσεις, και ο αναλογούν ᾧπα αυτών µε την προσχώρηση στην παρούσα. 


Γ) Για το έτος 2021 


Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 31/10/2021 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται ἐκπτωση: 1596 επἰ της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώματα (αμοιβές) για το έτος 2021, σε 12 μηνιαίες 


άτοκες δόσεις, και ο αναλογούν φπα αυτών µε την προσχώρηση στην παρούσα. 


Συμφωνείται ότι, λόγω των έκτακτων συνθηκών και των επιπτώσεων απὀ τα 
ληφθέντα μέτρα για την αντιμετώπιση της διασποράς του (ΟΟΝΙΌ -19 µε την 
υποχρεωτική αναστολή της λειτουργίας καταστημάτων βάσει σχετικών ΚΥΑ για όσα 
μέλη του ΣΩΜΑΤΕΙΟΥ που αποδεδειγμένα είχαν αναστείλει την λειτουργία των 
καταστημάτων τους, βάσει σχετικών ΚΥΑ, κατά τους μήνες από Μάρτιο 2020 έως 
Μάιο 2020, καθώς και από Νοέμβριο 2020 έως Μάιο 2021, για τον υπολογισμό της 
αναλογούσας συνολικής αμοιβής των ετών 2020 και 2021 δεν θα προσμετράται για 
τα εν λόγω καταστήματα το αντίστοιχο χρονικό διάστηµα κατά το οποίο παρέμειναν 
Κλειστά, βάσει των ανωτέρω. Το αυτό θα ισχύσει και σε περίπτωση που εκδοθούν 
τυχόν νέες ΚΥΑ οι οποίες θα προβλέπουν νέα αναστολή λειτουργίας των 
καταστημάτων, για το χρονικό διάστηµα μεταξύ των μηνών από Ιούνιος 2021 ἕως 
Δεκέμβριο 2021. 

Δ) Ο εκάστοτε ισχύων ΦΠΑ θα καταβάλλεται από τα µέλη του ΣΩΜΑΤΕΙΟΥ προς την 
ΑΥΤΟΔΙΑΧΕΙΡΙΣΗ στο ακέραιο, και θα βαρύνει αποκλειστικά και μόνον το κάθε εν 
λόγω μέλος. 

Ε) Με την ολοσχερή καταβολή του αναλογούντος ΦΠΑ, σύμφωνα µετους όρους της 
παρούσας, θα εκδίδονται και τα αντίστοιχα νόμιμα παραστατικά από την 
ΑΥΤΟΔΙΑΧΕΙΡΙΣΗ και θα χορηγείται στο κάθε μέλος του ΣΩΜΑΤΕΙΟΥ η αντίστοιχη μη 
αποκλειστική «ΑΔΕΙΑ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ» της ΑΥΤΟΔΙΑΧΕΙΡΙΣΗΣ για 
τα αντίστοιχα ως άνω έτη 2018, 2019 2020 και 2021. 

2.3, Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
σύμβαση εμπροθέσμως και έχει τηρήσει πλήρως και προσηκόντως τις 
προΡρεπήμενες από την παρούσα σύμβαση υποχρεώσεις του για τα έτη 2018, 2019 


2020 και 2021, εντός του προαναφερόμενου ορισθέντος διαστήματος, σύμφωνα µε 


τους όρους της παρούσας, η ΑΥΤΟΔΙΑΧΕΙΡΙΣΗ δεν θα διατηρεί καμία αξίωση για τον 
προ της 1.1.2018 χρόνο, υπό την αυτονόητη Φυσικά προὐπόθεση, ότι το εν λόγω 
μέλος του ΣΩΜΑΤΕΙΟΥ δεν θα εξέλθει της εν προκειμένω συμφωνίας, οπότε οι 
παραπάνω αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται άμεσα. 

2.4. Ρητά συνομολογείται ότι στην περίπτωση που οποιοδήποτε μέλος του 
ΣΩΜΑΤΕΙΟΥ δεν προσχωρήσει στην προκείµενη συμφωνία ή/και δεν τηρήσει 
πλήρως τις υποχρεώσεις του, εντός του προαναφερόμενου ορισθέντος 
διαστήματος, σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ θα 
διεκδικήσει τα προβλεπόμενα από τις οικείες νομοθετικές διατάξεις µε βάση το 
νομίμως δημοσιευμένο και ισχύον αμοιβολόγιο της, χωρίς να δεσμεύεται απὀ την 
παρούσα συμφωνία και δη το της παρούσας καθορισθέν ποσοστό ἐκπτωσης επί των 
πνευματικών δικαιωμάτων (αμοιβή) της ΑΥΤΟΔΙΑΧΕΙΡΙΣΗΣ τόσο για έκαστο από τα 
έτη 2018, 2019, 2020 και 2021, όσο και για τα αναδρομικά οφειλόμενα δικαιώματα. 
Σε περίπτωση δε που η ΑΥΤΟΔΙΑΧΕΙΡΙΣΗ έχει τυχόν ασκήσει αστική διεκδίκηση των 
οφειλομόνων δικαιωμάτων ή ποινική καταγγελία, εναντίον µελών του ΣΩΜΑΤΕΙΟΥ σε 
χρόνο προγενέστερο της προσχώρησης αυτών στο παρόν συμφωνητικό, τότε, τα 
μέλη αυτά θα μπορούν να προσχωρήσουν και να λάβουν τις ὡς άνω εκπτώσεις και να 
τύχουν των ρυθμίσεων της παρούσας μόνο για τα έτη για τα οποία δεν αφορούν οἱ 


προαναφερόμενες σχετικές αστικές απαιτήσεις η ποινικές καταγγελίες. 

3.ΛΙΑΡΚΕΙΑ ΙΣΧΥΟΣ 

Η παρούσα αρχίζει µε την υπογραφή της παρούσας και λήγει την 31/12/2021, χωρίς 
καμία άλλη γραπτή ή προφορική προειδοποίηση. Σιωπηρή ἡ προφορική παράταση 
ή ανανέωση αυτής δεν ισχύει. | 

4. ΓΕΝΙΚΟΙ ΟΡΟΙ 

4.1 Οιαδήποτε τροποποίηση των όρων της παρούσης θα γίνεται µόνο µε νεότερη 


έγγραφη συμφωνία των μερών. Κάθε δικόγραφο, ἐγγραφο, ή εξώδικος επιστολή που 


αφορά στο παρόν θα κοινοποιείται νόμιμα στις διευθύνσεις που δηλώνονται 


] 


εκατέρωθεν στην αρχή του παρόντος. Ὅλοι δε οι όροι της παρούσας ορίζονται ως 
ουσιώδεις και η παραβίασή τους συνιστά λόγο καταγγελίας του παρόντος 

Δ.2. Το ΣΩΜΑΤΕΙΟ, δηλώνει ότι θα καταβάλλει κάθε δυνατή προσπάθεια 
αναλαμβάνοντας κάθε απαιτούμενη προς τούτο πρωτοβουλία αφενός για να 
ενημερώσει σχετικά µε την υπογραφή της παρούσας τα µέλη του και αφετέρου για 
να συστήσει προς το σύνολο των μελών του τη δυνατότητα προσχώρησης στους 
όρους της παρούσας. 

4.3. Το ΣΩΜΑΤΕΙΟ, θα χορηγεί τη σχετική βεβαίωση στο μέλος του που επιθυμεί να 
επωφεληθεί από τους ὀρουςτης παρούσας. 

4.4 Σε περίπτωση που η ΑΥΤΟΔΙΑΧΕΙΡΙΣΗ συνάψει στο μέλλον σύμβαση µε ομοειδὲς 
µε το αφετέρου συμβαλλόμενο επιµελητήριο ή σωματείο που έχει µέλη τα οποία 
διατηρούν ή εκμεταλλεύονται επιχειρήσεις ακριβώς ἰδιες µε αυτές που διατηρούν ή 
εκμεταλλεύονται τα µέλη του αφετέρου συμβαλλόμενου και για το ίδιο χρονικό 
διάστηµα, η οποία θα περιέχει ευνοϊκότερη ρύθμιση κυρίως ως προς τον καθορισμό 
και τον τρόπο καταβολής των αμοιβών, η εν λόγω ευνοϊκότερη ρύθμιση θα 
καταλαμβάνει αυτομάτως από την ημερομηνία ισχύος της την παρούσα σύμβαση. 
4.5. Σε τυχόν περίπτωση σημαντικής αύξησης του εκπροσωπούµενου ρεπερτορίου 
της ΑΥΤΟΔΙΑΧΕΙΡΙΣΗΣ κατά τη διάρκεια ισχύος της παρούσας η ΑΥΤΟΔΙΑΧΕΙΡΙΣΗ θα 


αναπροσαρµόσει το αμοιβολόγιό της, ενημερώνοντας έγκαιρα το ΣΩΜΑΤΕΙΟ. 


Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε και από 


τα δύο µέρη χωρίς καμία επιφύλαξη ως κατωτέρω. 

